Die evangelie is waar. Loop nou so. - www.bybelkennis.co.za
by Coen Slabber · Published 14/06/2017 · Updated 03/06/2017
As iemand se bene misvorm is, kan jy nie vir hom video's wys oor mense wat loop en dink hy sal loop nie. Jy moet eers dit wat gebreek is, moet regmaak.
In sy brief aan die Efesiërs vertel Paulus vir ons hoe ons behoort te loop as ons in Christus is. Hy wys ook vir ons waar ons die krag sal kry om te loop. Hy begin sy loop opdragte met omdat in Hoofstuk 5:1 omdat julle kinders van God is en Hy julle liefhet, moet julle sy voorbeeld volg. Paulus het pas verskeie hoofstukke gebruik om te verduidelik wat God in Christus vir ons gedoen het, waarvan Hy ons gered het en wat Hy vir ons in die vooruitsig het.
In die lig van wat ons in die evangelie ondervind het, geen hy aan ons drie maniere om te loop/lewe:
Loop/lewe in liefde
Lewe in liefde, soos Christus ons ook liefgehad het en om ons ontwil sy lewe as ''n offergawe gegee het (5:2). Ons het ander lief soos Christus ons liefgehad het. Hoe kan ons sê dat ons God se liefde ondervind het as daar geen teken van daardie oorvloedige liefde in ons alledaagse verhoudings sigbaar is nie
Ons kan ook vir God liefhê. Ons liefdesoptrede teenoor ander is uiteindelik vir Jesus al lyk dit vir ons asof dit vermors is op die persoon wat ons lief het. Ons moet in ieder geval liefhê.
Loop/lewe as kinders van die lig
Leef dan as mense van die lig … Vra julleself voortdurend af of iets vir die Here aanneemlik is en moenie meedoen aan die vrugtelose praktyke van die duisternis nie, maar stel dit eerder aan die kaak (5:8 – 11)
God het lig in ons harte gebring. Ons moet daardie lig in elke hoekie van ons lewens skyn. Moenie net saam met die stroom gaan nie. Dink oor jou huwelik, jou werk, jou finansies en jou plesier. Ons moet met die lens van die evangelie na ons lewens kyk.
Loop/lewe in wysheid
Wees baie versigtig hoe julle lewe; nie soos onverstandige mense nie, maar soos verstandiges. Maak die beste gebruik van elke geleentheid, want ons lewe in ''n goddelose tyd. Moet daarom nie onverstandig optree nie, maar probeer te wete kom wat die Here wil dat julle moet doen (5:15 -17). Baie van die lewe se groot besluite word nie in die Bybel uitgespel nie – soos watter werk ek moet doen, of hoe ek my geld moet spandeer of wat ek met my tyd moet doen nie. Dink aan jou huwelik, jou finansies En jou ontspanning. Moenie sommer aanvaar dat jou hart jou wyslik sal stuur nie
Om wys te lewe beteken ek neem besluite op daardie gebiede wat inpas met ons verstaan van God. Dit is nie maklik nie, maar die alternatief is rampspoedig. Die dae is boos en om in God te groei, vereis doelgerigtheid. Paulus sê dat baie dinge vir ons wettig is, maar dit help ons nie, want dit bevorder nie God se doelwitte met ons lewens nie. As ons wat ons van die wêreld weet in ag neem, hoe moet ons ons tyd bestee? Weerspieël jou skedule die dringendheid en fokus van die evangelie?
Die kerk is op 'n reddingsending. As ons weet die skip waarop ons is, gaan sink wat moet ons gesindheid wees? Ons moet seker maak dat al die mense weet van die reddingsbote. Ons moet leer om ons werk op so 'n manier te gebruik dat dit wys is in die lig van die evangelie.